Diari Oficial de la Generalitat Valenciana


Sumari del DOGV 3242, del 14-05-1998 (1998/3319)

Rotlle d’apel·lació número 698/96. Cèdula de notificació.
---------------------------------------------------------

### Dades del document

Número de DOGV
:   3242

Data del DOGV
:   14-05-1998

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   1998/3319


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 698/96. Cèdula de notificació. [1998/A3319]
  
La Secció Sisena de l'Audiència Provincial de València ha dictat en el rotlle d'apel·lació número 698/96 la sentència que té l'encapçalament i part dispositiva següents:
  
«Sentència número 79
  
Secció Sisena de l'Audiència Provincial de València
  
President: Vicente Ortega Llorca.
  
Magistrats:
  
- Rafael Sempere Doménech.
  
- José María Llanos Pitarch.
  
València, 9 de febrer de 1998
  
La Secció Sisena de l'Audiència Provincial de València, sent-ne ponent el magistrat José María Llanos Pitarch, ha vist les actuacions de judici declaratiu de menor quantia, promogudes davant el Jutjat de Primera Instància número 4 d'Alzira, pel senyor José Manuel Caso Ocaña, com a president de CSYC Accountants, SL, contra Arcom, SA, sobre la reclamació d'una quantitat. Aquestes actuacions estan pendents davant aquesta Secció en virtut del recurs d'apel·lació interposat pel demandant, representat pel procurador Manuel Hernández Sanchis i dirigit pel lletrat José A. Marín Moliner. No hi ha comparegut l'apel·lat, a qui se li van assenyalar les estrades del Tribunal als efectes corresponents.
  
Decisió:
  
Estimem el recurs d'apel·lació interposat per la representació del senyor Manuel José Caro Ocaña, com a legal representant de la mercantil CSYC Accountants, SA, contra la sentència de data 16 de juny de 1996, dictada pel jutge del Jutjat de Primera Instància número 4 d'Alzira, en les actuacions de judici declaratiu de menor quantia registrades amb el número 204/95, la qual revoquem, accedint a la demanda, i condemnem a Arcom, SA, a satisfer a la part actora la quantitat d'un milió vuit-centes deu mil trenta-tres pessetes (1.810.033 PTA), més els interessos legals, previstos en l'article 921 de la Llei d'Enjudiciament Civil, i més les costes de primera instància. Així mateix, declarem resolt el contracte de prestació de serveis dels exercicis pendents fins a 1998, i condemnem la demandada a satisfer a l'actora en l'import del lucre cessant, que es determinarà en execució de la sentència. No es fa especial pronunciament sobre costes en aquesta alçada.
  
I atés que és ferma la sentència, amb el certificat literal d'aquesta mateixa resolució i l'ofici corresponent, torneu les actuacions originals al jutjat de procedència perquè hi conste i es complisca.
  
Aquesta és la nostra sentència, de la qual s'unirà un certificat al rotlle, que pronunciem, manem i signem.
  
No s'hi pot interposar recurs de cassació.»
  
I perquè es publique en el Diari Oficial de la Generalitat Valenciana, a fi de notificar-la a la part incompareguda, senyor Francisco Valera Sánchez.